CELEX: 62011CA0335
Language: fi
Date: 2013-04-11 00:00:00
Title: Yhdistetyt asiat C-335/11 ja C-337/11: Unionin tuomioistuimen tuomio (toinen jaosto) 11.4.2013 (Sø- og Handelsrettenin (Tanska) esittämä ennakkoratkaisupyyntö) — HK Danmark, Jette Ringin puolesta v. Dansk almennyttigt Boligselskab (C-335/11) ja HK Danmark, Lone Skouboe Wergen puolesta v. Dansk Arbejdsgiverforening, Pro Display A/S:n, konkurssissa, puolesta (C-337/11) (Sosiaalipolitiikka — Vammaisten henkilöiden oikeuksia koskeva Yhdistyneiden Kansakuntien yleissopimus — Direktiivi 2000/78/EY — Yhdenvertainen kohtelu työssä ja ammatissa — 1, 2 ja 5 artikla — Erilainen kohtelu vammaisuuden perusteella — Irtisanominen — Vamman olemassaolo — Työntekijän poissaolo vamman vuoksi — Velvollisuus mukautuksiin — Osa-aikatyö — Irtisanomisajan pituus)

1.6.2013   
            
            
               FI
            
            
               Euroopan unionin virallinen lehti
            
            
               C 156/6
            
         Unionin tuomioistuimen tuomio (toinen jaosto) 11.4.2013 (Sø- og Handelsrettenin (Tanska) esittämä ennakkoratkaisupyyntö) — HK Danmark, Jette Ringin puolesta v. Dansk almennyttigt Boligselskab (C-335/11) ja HK Danmark, Lone Skouboe Wergen puolesta v. Dansk Arbejdsgiverforening, Pro Display A/S:n, konkurssissa, puolesta (C-337/11)
   (Yhdistetyt asiat C-335/11 ja C-337/11) (1)
   
   (Sosiaalipolitiikka - Vammaisten henkilöiden oikeuksia koskeva Yhdistyneiden Kansakuntien yleissopimus - Direktiivi 2000/78/EY - Yhdenvertainen kohtelu työssä ja ammatissa - 1, 2 ja 5 artikla - Erilainen kohtelu vammaisuuden perusteella - Irtisanominen - Vamman olemassaolo - Työntekijän poissaolo vamman vuoksi - Velvollisuus mukautuksiin - Osa-aikatyö - Irtisanomisajan pituus)
   2013/C 156/08
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Sø- og Handelsretten
   
      Pääasian asianosaiset
   
   
      Kantajat: HK Danmark, Jette Ringin puolesta (C-335/11), HK Danmark, Lone Skouboe Wergen puolesta (C-337/11)
   
      Vastaajat: Dansk almennyttigt Boligselskab (C-335/11), Dansk Arbejdsgiverforening, Pro Display A/S:n, konkurssissa, puolesta (C-337/11)
   
      Oikeudenkäynnin kohde
   
   Ennakkoratkaisupyynnöt — Sø- og Handelsretten — Yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (EYVL L 303, s. 16) 1, 2 ja 5 artiklan ja yhteisöjen tuomioistuimen asiassa C-13/05, Chacón Navas, antaman tuomion tulkinta — Vammaisuuteen perustuvan syrjinnän kielto — Kansallinen lainsäädäntö, jossa säädetään työnantajan oikeudesta irtisanoa työntekijä, joka on saanut sairausajan palkkaa kaikkiaan 120 päivältä kahdentoista peräkkäisen kuukauden aikana — Vamman käsite — Henkilöt, joilla on pysyvä toiminnanvajavuus, joka ei edellytä erityisten apuvälineiden käyttöä ja joka ilmenee niin, että henkilö ei kykene työskentelemään kokopäiväisesti — Vammaisia koskevat kohtuulliset mukautukset
   
      Tuomiolauselma
   
   
               1)
            
            
               Yhdenvertaista kohtelua työssä ja ammatissa koskevista yleisistä puitteista 27.11.2000 annetussa neuvoston direktiivissä 2000/78/EY tarkoitettua vammaisuuden käsitettä on tulkittava siten, että se kattaa lääkärin parantuvaksi tai parantumattomaksi diagnosoiman sairauden aiheuttaman tilan silloin, kun sairaus aiheuttaa muun muassa fyysisistä, henkisistä tai psyykkisistä vaurioista johtuvan rajoitteen, joka vuorovaikutuksessa erilaisten muiden esteiden kanssa voi estää asianomaisen henkilön täysimääräisen ja tehokkaan osallistumisen työelämään yhdenvertaisesti muiden työntekijöiden kanssa, ja kun tämä rajoite on pitkäaikainen. Se, millaisia toimenpiteitä työnantajan on toteutettava, ei ole ratkaisevaa siitä päätettäessä, kuuluuko henkilön terveydentila käsitteen alaan.
            
         
               2)
            
            
               Direktiivin 2000/78 5 artiklaa on tulkittava siten, että työajan lyhentämistä voidaan pitää yhtenä artiklassa tarkoitetuista mukautuksista. Kansallisen tuomioistuimen on arvioitava, aiheutuuko työajan lyhentämisestä mukauttavana toimenpiteenä pääasiassa vallitsevissa olosuhteissa työnantajalle kohtuuton rasite.
            
         
               3)
            
            
               Direktiiviä 2000/78 on tulkittava siten, että se on esteenä sellaiselle kansalliselle säännökselle, jonka mukaan työnantaja voi irtisanoa työsopimuksen lyhennetyllä irtisanomisajalla, jos kyseessä oleva vammainen työntekijä on edeltävien 12 kuukauden aikana ollut poissa työstä palkallisella sairauslomalla 120 päivää, silloin kun poissaolot johtuvat siitä, ettei työnantaja ole toteuttanut asianmukaisia toimenpiteitä noudattaakseen direktiivin 5 artiklassa säädettyä velvoitettaan kohtuullisiin mukautuksiin.
            
         
               4)
            
            
               Direktiiviä 2000/78 on tulkittava siten, että se on esteenä kansalliselle säännökselle, jonka mukaan työnantaja voi irtisanoa työsopimuksen lyhennetyllä irtisanomisajalla, jos kyseessä oleva vammainen työntekijä on edeltävien 12 kuukauden aikana ollut palkallisella sairauslomalla 120 päivää, silloin kun poissaolot johtuvat hänellä olevasta vammasta, paitsi, jos tällä säännöksellä pyritään oikeutettuun tavoitteeseen eikä ylitetä sitä, mikä on tarpeen kyseisen tavoitteen saavuttamiseksi, mikä ennakkoratkaisua pyytäneen tuomioistuimen on arvioitava.
            
         
      (1)  EUVL C 269, 10.9.2011.